ΚΑΝΟΝΙΣΜΟΣ (ΕΚ) αριθ. 2622/98 ΤΗΣ ΕΠΙΤΡΟΠΗΣ της 4ης Δεκεμβρίου 1998 για την τροποποίηση του κανονισμού (ΕΚ) αριθ. 1710/95 σχετικά με τις λεπτομέρειες εισαγωγής ορισμένων προϊόντων του τομέα των σιτηρών που προέρχονται από ορισμένες χώρες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3290/94 του Συμβουλίου, της 22ας Δεκεμβρίου 1994, σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), όπως τροποποιήθηκε τελευταία από τον κανονισμό (ΕΚ) αριθ. 1340/98 (2), και ιδίως το άρθρο 3 παράγραφος 1,

Εκτιμώντας:

ότι ο κανονισμός (ΕΚ) αριθ. 1710/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1616/98 (4), καθόρισε τα μεταβατικά μέτρα, μέχρι τις 30 Ιουνίου 1999, για τα ειδικά καθεστώτα για την εισαγωγή πιτούρων εν γένει και άλλων υπολειμμάτων από το κοσκίνισμα, το άλεσμα ή άλλες κατεργασίες των σιτηρών, προέλευσης Αλγερίας, Μαρόκου και Αιγύπτου, για την εφαρμογή της συμφωνίας για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης 7

ότι, σύμφωνα με τη συμφωνία συνεργασίας μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου (5), υπό τον όρο η εν λόγω χώρα λαμβάνει δασμό κατά την εξαγωγή, προβλέπεται μείωση του κινητού στοιχείου της εισφοράς κατά την εισαγωγή για τα πίτουρα εν γένει και τα άλλα υπολείμματα από το κοσκίνισμα, το άλεσμα ή άλλες κατεργασίες των σιτηρών της διάκρισης 23.02Α του κοινού δασμολογίου 7 ότι η εν λόγω διάκριση περιλαμβάνει, εκτός από τους κωδικούς ΣΟ 2302 30 10 μέχρι 2302 40 90, τους κωδικούς ΣΟ 2302 10 10, 2302 10 90, 2302 20 10 και 2302 20 90 7 ότι, κατά λάθος, οι εν λόγω τελευταίοι κωδικοί δεν αναφέρονται στον κανονισμό (ΕΚ) αριθ. 1710/95 7 ότι, επομένως, πρέπει να τροποποιηθεί ο εν λόγω κανονισμός 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 3 του κανονισμού (ΕΚ) αριθ. 1710/95, η παράγραφος 1 αντικαθίσταται από το ακόλουθο κείμενο:

«1. Οι δασμοί που εφαρμόζονται κατά την εισαγωγή στην Κοινότητα πιτούρων και άλλων υπολειμμάτων από το κοσκίνισμα, το άλεσμα ή άλλες κατεργασίες ορισμένων σιτηρών που υπάγονται στους κωδικούς ΣΟ 2302 30 10 έως 2302 40 90, προέλευσης Αλγερίας και Μαρόκου, και στους κωδικούς ΣΟ 2302 10 10, 2302 10 90, 2302 20 10, 2302 20 90 και 2302 30 10 έως 2302 40 90, προέλευσης Αιγύπτου, ισούνται με το 40 % των ποσών που καθορίζονται στο κοινό δασμολόγιο.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Δεκεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 349 της 31. 12. 1994, σ. 105.

(2) ΕΕ L 184 της 27. 6. 1998, σ. 1.

(3) ΕΕ L 163 της 14. 7. 1995, σ. 1.

(4) ΕΕ L 209 της 25. 7. 1998, σ. 31.

(5) ΕΕ L 266 της 27. 9. 1978, σ. 1.